cyanic-selkie/wikianc huggingface dataset:
Hankavesi-Välivesi
Maantietoa
Järven rantaviivan pituus on 64 kilometriä, joista saarten rantaviivan pituus on ainakin 5,5 kilometriä. Rannat ovat alavaa metsämaastoa, joka on paikoin soistunutta ja sen lähiympäristön metsien ojat on johdettu järveen. Ympäristön nimistön perusteella seudulla on paljon kangasmetsiä ja havaintoa tukee myös viljelymaiden vähyys. Kiinteää asutusta on vähän, mutta vapaa-ajan asuntoja on kohtalaisesti. Inhassa sijaitsee Ähtärin varikko, jolle kuuluu pitkä osuus Väliveden rantaa. Hankaveden koillisrannat on varattu Ähtärin eläinpuistolle ja sen ympärille kerääntyneille oheispalveluille. Tämän vastarannalla ja järven luoteispäässä sijaitsee Tuomarniemen metsäoppilaitos. Samalla rannalla, mutta etelämpänä Inhanjoen luusuan eteläpuolella sijaitsee Pytinki. Inhan tehtaat eivät ole suoraan järven rannalla vaan Inhanjoen varressa, mutta niiden toiminta on vaikuttanut järveen voimakkaasti. Järvialtaat pääsee kiertämään maanteitä myöten. Inhan läpi kulkee valtatie 18 ja Haapamäki–Seinäjoki-rautatie. Nämä ohittavat myös Moksunjärven sen luoteispuolelta. Ähtärin keskustaajama sijaitsee niiden varressa ja taajaman itäreuna on vain parin kilometrin päässä Hankaveden ja Väliveden rannoista. Valtatien varrella sijaitsee pienempi Myllymäen taajama parin kilometrin päässä Moksunjärven itäpäästä.
Tina Kotek
Tausta ja yksityiselämä
Uskonnolliselta vakaumukseltaan Kotek on kertonut olevansa katolilainen, mutta osallistuu episkopaalien jumalanpalvelukseen.
Nappulaliiga
Nappulaliiga voi tarkoittaa
Lindsay Anderson
Tuotantoa ohjaajana
Elokuvaohjausten lisäksi Anderson toimi tuottajana elokuvassa Onnenpoika.
Äänekosken seurakunta
Kirkot
Suolahden kirkon rakentaminen aloitettiin jo 30-luvulla, mutta sota-aikana oli tarvikkeista pulaa ja se valmistui seuraavalla vuosikymmenellä 1940. Lisäksi Äänekoskella sijaitsee kesäkirkko, joka on rakennettu vuonna 1962.
Äänekosken kirkko valmistui vuonna 1973. Äänekosken kirkon yhteydessä on mm. seurakuntasali ja kirkkoherranvirasto. Hietaman kirkko vihittiin ja otettiin käyttöön vuonna 1997.
Ágios Sýllas
Ágios Sýllas (transl. myös Ágios Síllas) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 545 (vuonna 2011).
Kurt Angle
Urheilu-ura
29. toukokuuta ECW:n johtaja Paul Heyman paljasti Anglen siirtyvän uudestisyntyneeseen ECW-painipromootioon.
Marie Gluesenkamp Perez
Kristina Marie Gluesenkamp Perez (s. 4. kesäkuuta 1988 Harrisin piirikunta, Texas ) on yhdysvaltalainen demokraattipoliitikko ja yrittäjä. Hän on edustanut Washingtoninin 3. vaalipiiriä Yhdysvaltain edustajainhuoneessa vuodesta 2023 lähtien saatuaan yllätysvoiton vuoden 2022 vaaleissa. Republikaaniehdokkaan Joe Kentin uskottiin laajalti voittavan paikan, mutta Gluesenkamp Perez voitti paikan lopulta lukemin 50,1–49,3.
Reunamoreeni
Erilaisia reunamoreeneja
Liukumoreeni on moreenia, jota muodostuu jäätikön reunalle jään sulaessa pois. Moreeniaines valuu sitten sulavan jäätikön rinnettä alas maahan. Se muodostaa reunamoreenin päälle lisäkerroksia, kumpuja tai reunavalleja. Tällaisen moreenimuodostuman korkeus riippuu monesta asiasta. Se voi kasvattaa korkeutta esimerkiksi kahdella tavalla. Jos jäätikön kuljettama maa-aineskuorma on suuri (reilusti yli 5%), tulee moreenikertymästä tavallista suurempi. Jos maa-aineskuorema on pienempi, mutta jäätikön reuna on sulanut yhtä nopeasti kuin jäätikkö on edennyt, syntyy kertymä pidemmän ajan kuluessa ja maa-ainesta ehtii kertyä enemmän. Tällaiset moreenikerrostumat voivat kasvaa korkeutta muutamasta metristä aina kymmeniin metriin.
AAC
Huhtikuussa 2003 Apple sai yleisen huomion kohdistumaan AAC:hen ilmoittamalla, että sen iPod- ja iTunes-tuotteet tulevat tukemaan AAC-muotoisia kappaleita (tiedoston pääte: .M4A) ja että kuluttajat voisivat ladata musiikkia tässä muodossa Internetin kautta.
Tuomas Haapanen
Ranskalaisen viulukoulun vaikutus Haapasen muusikkouteen oli suuri. Aluksi korjattiin soittimen käsittelyn puutteita, jotta soitto muuttuisi vaivattomammaksi ja tyylikkäämmäksi. Nauwinckilta hän sai paljon hyviä neuvoja ja harjoituksia, vaikka aina ei ollutkaan opettajan kanssa musiikillisesti samaa mieltä. Opintojen jälkeen Haapasta pyydettiin toistuvasti solistitehtäviin myös ulkomaille. Muita maailmaa valloittaneita aikakauden suomalaisviulisteja olivat muun muassa Anja Ignatius ja Heimo Haitto. Haapasen solistiura on paljolti unohtunut, sillä hänet muistetaan parhaiten mittavasta elämäntyöstä viulunsoiton opettajana.
Tuomas Haapanen on kapellimestari, musiikkitieteilijä Toivo Haapasen poika.
Danilo Cataldi
Cataldi nousi Lazion edustusjoukkueeseen seuran omista junioreista. Hän on pelannut myös lainalla Serie B:n Crotonessa kaudella 2013–2014 sekä Serie A:n Genoassa kevätkaudella 2017 ja saman sarjan Beneventossa kaudella 2017–2018. Laziossa hän pelasi ensimmäisen Serie A -ottelunsa kaudella 2014–2015.
Estadio de la Cerámica
Estadio de la Cerámica on jalkapallostadion, joka sijaitsee Vila-realin kaupungissa, Valencian itsehallintoalueella, Espanjassa. Stadion toimii Villarrealin kotikenttänä. Stadion on rakennettu vuonna 1923 ja sen kapasiteetti on 25 000. Lähes puolet Vila-realin kaupungin asukkaista, joita on noin 50 000, mahtuu stadionille.
Nick Johnson (jääkiekkoilija, 1985)
Ura
Johnson pelasi vuodet 2002–2004 AJHL-joukkue St. Albert Saintsissa. Pittsburgh Penguins varasi hänet kolmannella kierroksella 67. pelaajana NHL:n varaustilaisuudessa 2004. Johnson kävi varauksensa jälkeen vuodet 2004–2008 Dartmouth Collegea, jonka sisäisen maalipörssin hän voitti 18 osumallaan jo ensimmäisellä kaudellaan 2004–2005. Johnson valittiin kauden päätteeksi ECAC:n tulokkaiden tähdistökentälliseen. Viimeisellä kaudellaan 2007–2008 hän toimi Dartmouthin kapteenina ja oli tehoilla 10+25=35 joukkueen paras pistemies ja syöttäjä. Johnson valittiin ECAC:n ensimmäiseen tähdistökentälliseen. Hän teki maaliskuussa 2008 kaksivuotisen tulokassopimuksen Pittsburgh Penguinsin kanssa ja pelasi keväällä 2008 myös AHL-joukkue Wilkes-Barre/Scranton Penguinsissa, jossa Johnson pelasi neljä runkosarja- ja kymmenen playoff-ottelua tehden kaksi syöttöpistettä.
Kaudella 2010–2011 Johnson oli 20 osumallaan Tim Wallacen kanssa Wilkes-Barre/Scranton Penguinsin toiseksi paras maalintekijä Brett Sterlingin jälkeen. Hänen maaleistaan puolet oli ylivoimamaaljea. NHL:n puolella Johnson pelasi kauden aikana neljä ottelua tehopistein 1+2=3. Hän teki kesäkuussa 2011 vuoden mittaisen ja 550 000 dollarin arvoisen jatkosopimuksen Penguinsin kanssa, mutta harjoitusleirin päätteeksi joukkue asetti Johnsonin siirtolistalle, josta hänet nappasi kuitenkin jo seuraavana päivänä Minnesota Wild. Johnson murtautui kaudella 2011–2012 NHL:ään. Hänet valittiin jo kuluneella ensimmäisellä kokonaisella kaudellaan NHL:n tähdistöotteluun korvaamaan Edmonton Oilersin Ryan Nugent-Hopkins. Johnson pelasi lopulta kauden aikana 77 runkosarjaottelua tehopistein 8+18=26.
Hangon seurakuntayhtymä
Kirkot
Seurakuntayhtymään kuuluu kaksi kirkkoa, Hangon kirkko (rakennettu vuonna 1892) ja Lappohjan kirkko (rakennettu vuonna 1913). Lisäksi yhtymällä on kolme kappelia.
Elliptinen käyrä
Elliptiset käyrät reaalilukujen kunnassa
Vaikka elliptisen käyrän määritelmä on varsin tekninen ja vaatii esitiedoiksi algebrallista geometriaa, voidaan joitakin reaalilukujen kunnassa määriteltyjen elliptisten käyrien perusominaisuuksia kuvata lukiossa opetettavan algebran ja geometrian keinoin
Lou Leon Guerrero
Tausta ja yksityiselämä
Guerrero on naimisissa Jeffrey Cookin kanssa. Parilla on kaksi lasta ja seitsemän lastenlasta.
Yannick Dalmas
Formula 1 -ura
Dalmas debytoi Formula 1 -sarjassa kaudella 1987 Meksikon Grand Prix'ssa Lolalla, jossa sijoittui yhdeksänneksi. Hän ajoi kauden aikana kaikkiaan kolme kilpailua, joista kauden päätöskilpailussa Australian Grand Prix'ssa sijoittui viidenneksi, mikä herätti lupauksia loistavasta tulevaisuudesta F1-sarjassa. Kyseisestä kilpailusta hän ei kuitenkaan saanut pisteitä, koska talli oli ilmoittanut kaudelle 1987 ainoastaan yhden auton ja hän ajoi kilpailuun tuodulla toisella autolla.
Madonna
2004–2007
Hän kuohutti mediaa balladinsa ”Live to Tell” esityksellä. Siinä hänet nähtiin verenpunaisessa asussa orjantappurakruunu päässään suurella peilipintaisella ristillä.
2008–2009
thumb|upright|Madonna I Am Because We Are -dokumentin ensi-illassa 24. huhtikuuta 2008 New Yorkissa. Madonnan ensiohjauksen Filth and Wisdomin ensi-ilta oli Berliinin elokuvajuhlilla 13. helmikuuta 2008. Samassa kuussa hän pääsi Rock and Roll Hall of Fameen.
Poliittiset kannat
Madonna vastusti Yhdysvaltojen silloista presidenttiä George W. Bushia. Confessions Tour -konserttikiertueellaan vuonna 2006 hän lauloi vuoden 2005 laulunsa ”I Love New York”, jonka oikeiden sanojen ”just go to Texas, isn’t that where they golf?” sijaan hän lauloi: ”Just go to Texas and suck George Bush’s dick!”
Madonna tuki Wesley Clarkia Yhdysvaltain vuoden 2004 presidentinvaaleissa. Syksyllä 2006 hän tiedotti avustavansa Hillary Clintonia vuoden 2008 vaaleissa, samoin kuin myös vuoden 2016 presidentinvaaleissa, jolloin hän piti muun muassa ilmaiskonsertin Washingtonin Square Parkissa Clintonin tueksi.
Tero Konttinen
Uran alku Jokereissa
Konttinen aloitti jääkiekkoilun 5-vuotiaana Vuosaaren Viikingeissä. Hän siirtyi 9-vuotiaana Jokereihin, joissa Konttinen voitti C-nuorten Suomenmestaruuden vuonna 2000 sekä B-nuorten Suomenmestaruuden vuonna 2002 ja SM-hopeaa vuosina 2001 ja 2003. Hän voitti vuonna 2003 myös A-nuorten SM-hopeaa. Konttinen nousi Jokereiden SM-liigarinkiin jo kaudella 2004–2005, mutta hän ei tehnyt kuitenkaan vielä liigadebyyttiään. Konttinen pelasi kautensa kokonaan joukkueen A-nuorissa, joiden tehokkain puolustaja hän oli tehoilla 2+18=20. Konttinen jakoi koko A-nuorten SM-liigan puolustajien pistepörssin neljännen sijan Kärppien Tommi Leinosen kanssa. Hän pelasi samalla kaudella myös ensimmäiset miesten pelinsä esiinnyttyään kuuden ottelun verran lainalla Mestis-joukkue Kirkkonummen Salamoissa. Kesäkuussa 2005 Konttinen teki vuoden mittaisen jatkosopimuksen Jokereiden kanssa.
Mary Elizabeth Counselman
Elämäkerta
Counselman kuoli Birminghamissa 1995, muutamaa päivää ennen 84:ttä syntymäpäiväänsä.
Teokset ja julkaisut
Counselman kirjoitti myös tietokirjallisuutta, jossa käsitteli esimerkiksi Catullusta, ja julkaisi useita runokokoelmia. Hän kirjoitti sekä perinteistä että vapaamuotoista runoutta.
Herakleopolis Megale
Maantiede
Herakleopolis Megale, suomeksi ”Suuri Herakleen kaupunki”, sijaitsi Niilin länsipuolella joen, ”Joosefin kanavan” eli Bahr Yussefin ja toisen kanavan muodostamalla saarella. Kaupunki sijaitsi lähellä Moiris-järveä (nyk. Qarun) ja Faijumin keidasta, mikä oli erityisen hedelmällistä seutua.
Claude Rains
Claude Rains (10. marraskuuta 1889 Lontoo, Englanti – 30. toukokuuta 1967 Laconia, New Hampshire, Yhdysvallat) oli englantilainen teatteri- ja elokuvanäyttelijä. Hän tuli tunnetuksi monista Hollywood-elokuvista.
Oscar Niemeyer
Niemeyer liittyi kommunistiseen puolueeseen vuonna 1945. Armeijan kaapattua vallan vuonna 1964 hänet pakotettiin maanpakoon. Hän avasi toimistonsa Champs-Élysées’llä Pariisissa. Hän oli pitkälti vastuussa uuden pääkaupungin Brasílian rakennusten suunnittelusta ja palasi synnyinmaahansa 1980-luvulla.
Javaris Crittenton
Javaris Cortez Crittenton (s. 31. joulukuuta 1987 Atlanta, Georgia) on yhdysvaltalainen kilpauransa päättänyt koripalloilija. Hän sotkeutui jengielämään ja sai vuonna 2009 loppukauden kestäneen pelikiellon aseiden tuomisesta pukuhuoneeseen. Elokuussa 2011 Crittenton syyllistyi tappoon, josta hänet tuomittiin vuonna 2015 vankilaan 23 vuodeksi.
Pelaajaura
Joulukuussa 2009 Crittenton ja Gilbert Arenas toivat käsiaseita Wizardsin pukuhuoneeseen. Tapahtuma johti kummankin loppukauden kestäneeseen pelikieltoon ja palkanmenetykseen.
Heikki J. Koskinen
Koskinen on opettanut muun muassa Helsingin yliopistossa, Kuopion yliopistossa, Sibelius-Akatemiassa, Tampereen yliopistossa sekä Teatterikorkeakoulussa. Hän on myös esitelmöinyt useissa kotimaisissa ja kansainvälisissä kokouksissa. Vuosina 1999–2002 Koskinen toimi tutkijana (Suomen Kulttuurirahasto) Helsingin yliopiston filosofian laitoksella. Vuodesta 2003 hän on ollut tutkijana Suomen Akatemian hankkeessa, jonka aiheet liittyvät filosofiseen naturalismiin.
Elinajanodote
Arvioiden käyttö
Arviot elinajanodotteesta kiinnostavat muun muassa vakuutusyhtiöitä, antropologeja sekä eläkeviranomaisia. Kansainvälisesti tärkeimpiä tiedon tuottajia ovat Maailman terveysjärjestö WHO ja Suomen Stakesia vastaavat laitokset, jotka pyrkivät tarkkailemaan tilastollisesti kansanterveyttä.
Jarl Fagerström
Jarl Gunnar Johannes Fagerström (12. huhtikuuta 1914 Porvoon mlk, Suomen suuriruhtinaskunta – 5. joulukuuta 1975 Espoo) oli suomalainen ratameloja.
Metodismi (tietoteoria)
Metodismi on eräs vastaus ns. kriteerin ongelmaan. Sen mukaan on mahdollista esittää yleinen kriteeri, jonka perusteella voidaan arvioida yksittäistapauksia. Termi esiintyy Roderick Chisholmin kriteerin ongelmaa käsittelevässä artikkelissa "The Problem of the Criterion" (1973), sekä hänen oppilaallaan Ernest Sosalla ("The Raft and the Pyramid: Coherence versus Foundations in the Theory of Knowledge", 1980).
Pieni Ahvenlampi (Joutsa)
Pieni Ahvenlampi on Keski-Suomessa Joutsassa Humalapohjan kylän lähellä sijaitseva lampi.
Soimalampi (Joutsa)
Maantietoa
Lammen pinta-ala on 2,1 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 600 metriä. Järvi on asumaton.
Aulangon näkötorni
Aulangon näkötornissa havaittiin korjaustarve vuonna 2016. Korjaussuunnitelma valmistui vuonna 2020 ja korjaustyöt saatiin käyntiin keväällä 2022. Korjaustöiden on tarkoitus kestää kesän loppuun saakka.
Anna Maria Roos
Elämäkerta
Roos kirjoitti myös lastenlauluja, kuten Blåsippan ute i backarna står sekä Tre små gummor. Hän kirjoitti myös näytelmäkirjallisuutta ja lyhyitä historiallisia satunäytelmiä lapsille.
Koska hänen isänsä oli Kungliga postverketin johtaja, kirjattiin Ruotsin ensimmäinen Postsparbankin pankkikirja Anna Maria Roosille.
Irmgard Praetz
Praetz voitti Wienin EM-kilpailuissa 1938 pituushypyssä kultaa ennätystuloksellaan 588.
Oikosiirto
Äänen soittaminen eri siirräntämenetelmillä
Vaihtoehtoisesti soitto voidaan tehdä oikosiirrolla jolloin jokaista näytettä ei tarvitse erikseen kopioida äänirekisteriin keskeytyskäsittelijässä. Kun kaikki näytteet ovat soitettu antaa äänipiiri keskeytyksen suorittimelle että soittaminen on valmis ja keskeytyskäsittelijä signaloi pääohjelmalle että soittaminen on valmis.
Aasian GP2 Kiinan Grand Prix 2008
Aasian GP2 Kiinan Grand Prix 2008 oli Aasian GP2-kauden 2008–2009 ensimmäinen osakilpailu, joka ajettiin 18.–19. lokakuuta Shanghai International Circuitin moottoriradalla Kiinassa. Kilpailu ajettiin Formula 1:sten Kiinan GP:n ohessa.
York Factory
Historia
Ensimmäinen linnoitus Fort Nelson rakennettiin Nelsonjoen suulle 1682. Linnoituksen rakentaminen aiheutti vastustusta Ranskassa, joka lähetti vuonna 1684 sotilaslaivueen tuhoamaan sen. Yhtiö rakennutti toisen linnoituksen Nelsonjoen varteen 1697 ja nimesi sen Yorkin herttuan mukaan. Samana vuonna ranskalaiset valtasivat linnoituksen historian suurimmassa arktisilla vesillä käydyssä taistelussa ja nimesivät sen ”Fort Bourboniksi”. Ranskalaiset joukot kärsivät suuria tappioita taistelussa. Kolme englantilaista sotalaivaa ja muut joukot piirittivät linnoituksen ja erehdyttivät ranskalaiset luulemaan, että heillä oli paljon suuremmat joukot jäljellä. Lopulta linnoitus palasi Englannin haltuun 1713 Utrechtin rauhansopimuksessa. Vuoden 1713 jälkeen pääkonttori siirrettiin nykyiselle paikalleen Hayesjoen suulle.
Antropologia
Lingvistinen antropologia
Lingvistinen antropologia eli etnolingvistiikka tutkii puhetta ja kieltä, niiden rakenteita, ominaisuuksia ja sosiaalisia merkityksiä. Etnolingvistiikkaa laajempi kielen tutkimuksen alue on semiotiikka.
Talousantropologia
Talousantropologia on erikoistunut tutkimaan talousjärjestelmiä. Se tutkii esimerkiksi talousjärjestelmien ja luonnon suhdetta, tuotannon ja hyvinvoinnin jakautumista yhteisössä sekä tekniikkaa ja teknisen kehityksen vaikutuksia talouteen.
Bugatti
Vuonna 1968 yhtiö päätyi SNECMAn haltuun.
Bugatti Automobili SpA
Vuonna 1987 italialainen yrittäjä Romano Artioli hankki oikeudet Bugatin nimeen ja perusti Bugatti Automobili Span. Hän rakennutti tehtaan Campogallianoon, Italiaan, lähelle Modenaa eli kaupunkia, jossa valmistetaan eräitä kuuluisimpia italialaisia urheiluautoja – Ferrareja, De Tomasoja, Lamborghineja ja Maserateja.
Maryam Mirzakhani
Tutkimukset ja tunnustukset
Mirzakhani erikoistui teoreettiseen matematiikkaan ja käsitteli tutkimuksissaan muun muassa moduliavaruuksia, Teichmüllerin teoriaa, hyperbolista geometriaa ja symplektistä geometriaa. Hän tutki erilaisten menetelmien avulla käyrien pintojen geometriaa.
Toimiupseeri
Toimiupseerien palvelusarvot olivat yliluutnantti, luutnantti, sotilasmestari, ylivääpeli/ylipursimies, vääpeli/pursimies ja ylikersantti. Myöhemmin toimiupseerille mahdollistui sotilasarvoksi myös kapteeni/kapteeniluutnantti. Toimiupseerien peruskoulutus muuttui opistotasoiseksi vuonna 1989. Tutkinto muuttui samalla opistoupseerin tutkinnoksi.
Mestarien liigan kauden 2011–2012 lohkovaihe
Lohko C
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Yhteishyvä
Lehden yhteydessä ilmestyy ruokaliite Sesonki. Sen reseptit suunnitellaan S-kokeilukeittiössä. Yhteishyvän arkiruokareseptit auttavat noudattamaan ravitsemussuosituksia. Tästä on tehty ravitsemussitoumus Valtion ravitsemusneuvottelukunnalle kestävää kehitystä tukevaan sitoumus2050.fi-verkkopalveluun. S-kokeilukeittiössä laaditaan vuosittain pari sataa Yhteishyvän reseptiä. Lehden lisäksi reseptejä julkaistaan Yhteishyvä.fi-verkkopalvelussa, jossa niitä luetaan kuukaudessa miljoonia kertoja.
Juan Manén
Juan (Joan) Manén (1883 Barcelona – 1971) oli espanjalainen säveltäjä ja viulisti. Hän oli Katalonian musiikillisia johtohahmoja. Hän aloitti pianonsoiton isänsä johdolla 3-vuotiaana. Viulunsoittoa hän alkoi harjoitella 5-vuotiaana, ja neljän vuoden päästä hän esiintyi Latinalaisessa Amerikassa. Ensimmäisen konserttinsa Euroopassa Manén piti vuonna 1898. Enrique Granados toimi välillä hänen säestäjänään.
Punjabin piirikunnat (Pakistan)
pienoiskuva|Piirikuntien rajat Punjabin kartalla. Punjabin provinssi Pakistanissa on jaettu 36 piirikuntaan.
Bjørn Alterhaug
Bjørn Alterhaug (s. 3. kesäkuuta 1945 Mo i Rana) on norjalainen jazzbasisti, -säveltäjä ja -sovittaja.
American International Group
Subprime-kriisi
28. syyskuuta 2008 kerrottiin AIG:n suunnittelevan jopa yli 15 eri liiketoimintayksikkönsä myymistä maksaakseen takaisin valtion apupaketin. Mahdollinen myynti kosketti kaikkia muita yrityksen liiketoimintoja paitsi kansainvälistä henkivakuutus- ja Yhdysvaltojen eläkevakuutusliiketoimintaa. Jos lainaa ei makseta takaisin, liittovaltio voi ottaa haltuunsa 80 % yrityksen osakekannasta, mikä olisi katastrofi sen nykyisille osakkeenomistajille. Maaliskuussa 2009 AIG sai liittovaltion hallitukselta 30 miljardia dollaria lisätukea. Yhteensä valtio sijoitti yhtiöön noin 182 miljardia dollaria.
Hermine Schröder
Hermine Schröder (o.s. Wüst, 12. helmikuuta 1911 – 1978) oli saksalainen yleisurheilija, jonka menestyi parhaiten kuulantyönnössä.
Jalkapallon Afrikan-mestaruuskilpailut 1972
Jalkapallon Afrikan-mestaruuskilpailut 1972 pelattiin vuonna 1972 ensimmäistä kertaa Kamerunissa. Koko kisojen yllättäjä ja myös kisojen mestari, oli Kongon tasavalta, jonka joukkue päihitti karsinnoissa kaksi mestariehdokasta, kun se löi ensimmäisellä kierroksella Nigerian ja toisella kierroksella kohde oli Norsunluurannikko. Alkulohkon joukkue selvitti yhdellä voitolla, yhdellä tasapelillä sekä yhdellä häviöllä, ollessaan lohkonsa toinen samoilla pisteillä kolmanneksi tulleen Marokon edellä. Välierissä joukkue löi Kamerunin maalein 1–0 ja finaalissa joukkue voitti Malin 3–2 ja otti historiansa ensimmäisen Jalkapallon Afrikan-mestaruuskilpailujen voiton.
Leo von Caprivi
Leo von Caprivi (koko nimeltään Georg Leo Graf von Caprivi de Caprara de Montecuccoli) (24. helmikuuta 1831 Charlottenburg, Preussi (nyk. osa Berliiniä) – 6. helmikuuta 1899 Skyren, Saksa (nyk. Skórzyn, Puola) ) oli saksalainen kenraalimajuri, joka toimi Saksan valtakunnankanslerina vuosina 1890–1894. Caprivi seurasi kanslerina rautakansleri Otto von Bismarckia ja on jäänyt vähäisten saavutustensa vuoksi kuuluisan edeltäjänsä varjoon. Eräät Caprivin toimet kanslerina, kuten esimerkiksi hänen pyrkimyksensä vapaakauppaan, suututtivat erityisesti Saksan junkkereita. Caprivi myös lopetti Bismarckin aikaisen sotilaallisen ja taloudellisen yhteistyön Venäjän kanssa eikä kyennyt muodostamaan läheisiä suhteita Isoon-Britanniaan. Toisaalta hän edisti menestyksekkäästi Saksan armeijan uudelleenorganisointia.
2-nitropropaani
Valmistus ja käyttö
2-nitropropaania valmistetaan nitraamalla propaania typpihapolla noin 410–420 °C:n lämpötilassa. Tässä reaktiossa muodostuu lisäksi nitrometaania, nitroetaania ja nitropropaania. 2-nitropropaanin osuus tässä seoksessa on noin 25 %. Eri yhdisteet erotetaan seoksesta tislaamalla.
Analogisuus
Analogisuus viittaa teknologiassa laitteisiin, joissa mekaaniset prosessit ja fysikaaliset prosessit toimivat analogioina suhteessa teknologian tuottamaan lopputulokseen. Analogiseen teknologiaan kontrastina on digitaalinen teknologia, jossa data on varastoitu binäärisinä koodeina, eikä muodosta minkäänlaista analogiaa.
Analogisen ja digitaalisen teknologian suhde
Teknologian historia on täynnä analogisia laitteita, mutta etenkin 1970-luvulta lähtien analogiset laitteet ovat alkaneet korvautua digitaalisilla laitteilla, kun digitaaliteknologian kehitys on mahdollistanut yhä pienempien ja halvempien digitaalilaitteiden käytön. Analogisen teknologian etu digitaaliseen oli pitkään sen suoraviivaisuuden aiheuttama nopeusetu. Analogisessa teknologiassa esimerkiksi yksinkertainen pluslasku tehdään suoraan, kun taas digitaalisessa joudutaan käyttämään mahdollisesti 14:ää loogista porttia (kuten transistoria). Tämän vuoksi digitaalinen teknologia ei varhaisessa kehitysvaiheessa pärjännyt analogisen teknologian nopeudelle. 1950-luvun loppupuolelle tultaessa digitaaliset tietokoneet kuitenkin alkoivat syrjäyttää analogisia tietokoneita. Vielä 2010-luvulla oli käynnissä tutkimusta, jossa selvitettiin, voisivatko analogiset tietokoneet olla joissakin monimutkaisissa tehtävissä (esimerkiksi tehtävät, joissa yhdistyvät hyvin suuret datamäärät ja Fourierin muunnokset) digitaalista nopeampi vaihtoehto.
Alueseurakunta
Alueseurakunnassa tapahtuvaa työtä johtaa aluekappalainen yhdessä alueneuvoston kanssa. Alueneuvosto saa päättää muun muassa joidenkin määrärahojen käytöstä ja vaikuttaa työntekijöiden valintaan. Alueseurakuntien papit, kanttorit ja muut työntekijät huolehtivat ainakin seuraavista työaloista: jumalanpalvelus, musiikki, lapsityö, nuorisotyö, perhetyö, aikuistyö, rippikoulu, diakonia ja kansainvälinen työ. Esimerkiksi Jyväskylän seurakunta koostuu yhdeksästä alueseurakunnasta ja lisäksi pääkirkosta (Taulumäen kirkko), joka ei kuulu mihinkään alueseurakuntaan.
Vilho Penttilä
Vilho Penttilä (6. lokakuuta 1868 Suursaari – 12. helmikuuta 1918 Kauniainen) oli suomalainen arkkitehti, joka suunnitteli useita jugendtyylisiä kivirakennuksia Helsinkiin vuosina 1895–1907 työskennellessään Nyström–Petrelius–Penttilän arkkitehtitoimistossa. Niistä tunnetuin on Koiton talo. Muita hänen töitään ovat esimerkiksi Hollolan kunnantupa ja Kotkassa sijaitseva Tukkukaupantalo. Tampereen Kauppakadulla on Penttilän suunnittelema Kansallis-Osake-Pankin talo (1910), jota on 1950-luvulla korotettu.
Katrina Kaif
Yksityiselämä
Kaif meni naimisiin näyttelijä Vicky Kaushalin kanssa Sawai Madhopurissa 9. joulukuuta 2021.
Rolf Nevanlinna
Nevanlinna matemaatikkona
Nevanlinna opiskeli Helsingin yliopistossa vuosina 1913–1919. Hän valmistui filosofian kandidaatiksi vuonna 1917 ja väitteli tohtoriksi vuonna 1919. Nevanlinnan väitöskirjan nimi oli Über beschränkte Funktionen die in gegebenen Punkten vorgeschriebene Werte annehmen. Hän tuli dosentiksi Helsingin yliopistoon 1922, ja 1926 hänet nimitettiin matematiikan professoriksi. Hän siirtyi vuonna 1947 Zürichin yliopiston professoriksi mutta palasi osa-aikaisesti Suomeen, kun hänet oli nimitetty Suomen Akatemian jäseneksi 1948. Vuosina 1948–1963 Nevanlinna jakoi aikansa suunnilleen tasan Suomen ja Sveitsin välillä. Nevanlinna jäi eläkkeelle Zürichistä vuonna 1963 ja akateemikon virasta 1965. Sen jälkeen hän toimi Turun yliopiston kanslerina vuoteen 1970. Nevanlinnan ensimmäinen ulkomaanmatka tapahtui 1924 Göttingeniin. Vuosina 1928–1929 hän luennoi Zürichin teknillisessä korkeakoulussa, oli loppuvuodesta 1929 Rockefeller-stipendiaattina Ranskassa ja 1937–1938 Göttingenin vierailevana professorina.
Yhteyksiä muihin matemaatikoihin
György Pólyalla oli 1930-luvulla mökki Sveitsin vuoristossa. Mökin vieraskirjassa on merkintä Nevanlinnan vierailusta. Vastavuoroisesti Pólya vieraili Suomessa Nevanlinnan kesäasunnolla saunomassa. Sveitsiläinen professori Peter Henrici, yhdysvaltalaiset professorit Fred Gehring ja Jack Lohwater sekä englantilaisprofessori sir Edward Collingwood olivat Nevanlinnan pitkäaikaisia ystäviä. Nevanlinna istui myös kunniapaikalla päivänsankari Hermann Weylin vieressä suuren matemaatikon täyttäessä 70 vuotta, vaikka Weyl oli kaksi vuosikymmentä aiemmin antamassaan haastattelussa kuvaillut Nevanlinnaa jopa ”suomalaiseksi natsiksi”.
Ihmisen Poika
Uusi testamentti
Uudessa testamentissa Jeesus puhui itsestään usein kolmannessa persoonassa käyttäen ilmausta "Ihmisen Poika" (kreikankielisessä alkutekstissä ho hyios tū antrōpū). Näin Jeesus julisti olevansa juutalaisten odottama Pelastaja, Messias. Jeesus sanoi muun muassa että Ihmisen Pojalla on valta antaa syntejä anteeksi (Mark 2:10), Ihmisen Poika on sapatinkin herra (Mark 2:28) ja että Ihmisen Poika on tullut etsimään ja pelastamaan kadonneita (Luuk 19:10), sekä ettei Ihmisen Pojalla ole mihin päänsä kallistaisi. (Luuk 9:58). Jeesus sanoo myös Ihmisen Pojasta lopun aikoihin viitaten, että "silloin taivaalle ilmestyy Ihmisen Pojan merkki. Kaikki maan sukukunnat puhkeavat valituksiin, kun näkevät Ihmisen Pojan tulevan taivaan pilvien päällä suuressa voimassaan ja kirkkaudessaan. Suuren torven soidessa hän lähettää enkelinsä neljälle ilmansuunnalle kokoamaan kaikkialta, maan kaikista ääristä ne, jotka hän on valinnut (Matteus 24:30–34).
Shaunae Miller-Uibo
Miller-Uibo voitti 400 metrin olympiakultaa Rio de Janeirossa 2016 ennätysajallaan 49,44. Hän heittäytyi maaliin, ja kukisti Allyson Felixin 0,07 sekunnilla. Hän uusi 400 metrin olympiavoittonsa vuonna 2021 järjestetyissä Tokion kisoissa Bahaman ennätysajalla 48,36. Samojen kisojen 200 metrillä hän oli kahdeksas.
Miller-Uibo voitti sisäratojen maailmanmestaruuden 400 metrillä Belgradissa 2022 ajalla 50,31. Sopotin sisäratojen MM-kilpailuissa 2014 hän saavutti 400 metrillä pronssia ajalla 52,06. IAAF World Relays -kilpailuissa 2017 hän voitti kultaa 4 × 400 metrin sekaviestissä. Gold Coastin Kansainyhteisön kisoissa 2018 hän voitti kultaa 200 metrillä ajalla 22,09.
Miller-Uibon ennätys 400 metrillä on ulkoradoilla 48,36 ja sisäradoilla 50,21 sekä 200 metrillä ulkoradoilla 21,74 ja sisäradoilla 22,40. Kaikki nämä ajat ovat Bahaman ennätyksiä. Miller-Uibo juoksi 300 metrin epävirallisen maailmanennätyksen 34,41 Ostravassa 20. kesäkuuta 2019 ja 3. helmikuuta 2018 New Yorkissa hän sivusi Irina Privalovan epävirallista 300 metrin sisäratojen maailmanennätystä 35,45. Heinäkuussa 2020 Miller-Uibo juoksi 100 metrillä uuden oman ennätyksensä 10,98 ja oli näin vasta neljäs nainen joka alitti 11 sekuntia satasella, 22 sekuntia 200 metrillä ja 49 sekuntia 400 metrillä.
Nick Pope (jalkapalloilija)
Maajoukkueura
Pope on vuodesta 2018 ollut Englannin A-maajoukkueessa varamaalivahtina. Hän kuului vuosien 2018 ja 2022 MM-kisajoukkueeseen, muttei päässyt pelaamaan kummassakaan turnauksessa. Ensimmäisen kerran Pope pääsi maajoukkueessa pelaamaan kesäkuussa 2018, kun hän tuli ystävyysottelussa Costa Ricaa vastaan kentälle 65. minuutin kohdalla. Marraskuussa 2019 hän pelasi kokonaan EM-karsintaottelun Kosovoa vastaan. Vuonna 2020 hän pelasi kaksi ystävyysmaaottelua, vastustajina Wales ja Irlanti, sekä vuonna 2021 kolme MM-karsintaottelua, vastustajina San Marino, Albania ja Puola. Maaliskuussa 2022 Pope pelasi ystävyysottelun Norsunluurannikkoa vastaan. Näissä kahdeksassa otteluissa hän päästi vain yhden maalin, jonka teki Puolan Jakub Moder. Syyskuussa 2022 Pope pelasi Kansojen liigassa Italiaa ja Saksaa vastaan, ja ensimmäisessä hän päästi yhden maalin ja tasapeliin päättyneessä jälkimmäisessä ottelussa kolme maalia.
Alan Pulido
Maajoukkueura
Pulido on edustanut Meksikoa nuorten maajoukkuetasolla. Vuonna 2011 hän oli mukana alle 20-vuotiaiden MM-kilpailuissa, joista Meksiko saavutti pronssia. Pulido pelasi turnauksessa viidessä ottelussa.
Saavutukset
Maajoukkuetasolla
Mäkiluodon historia
Mac Elliot -nimeen liittyvät tarinat
Saaresta käytettiin etenkin 1900-luvun alulla nimitystä Mac Elliot, jonka mahdolliseen alkuperään liittyy kaksi tarinaa. Näistä ensimmäinen käsittelee saaren edustalle vuonna 1794 haaksirikkoutunutta laivaa, jonka kapteeni ja tämän perhe menehtyivät onnettomuudessa muun miehistön jäädessä henkiin. Miehistö hautasi kapteenin ja tämän perheen ruumiit Mäkiluotoon rakentamaansa hautaholviin.
Aikakausi kalastustukikohtana
Mäkiluoto on ollut muiden Suomenlahden rannikon ulkosaarien tapaan pitkäaikainen kalastustukikohta, eikä tarkkoja tietoja toiminnan alkuajankohdasta ole säilynyt. Saarta oli kuitenkin käytetty jo 1900-luvun alulla vuosisatojen ajan nuottakalastuksen tukikohtana, mitä varten saareen oli rakennettu joukko pieniä hirsimökkejä. Neljä tällaista matalaa ja harmaata mökkiä oli säilynyt aina 1900-luvun alulle.
Uudelleenrakentaminen
Porkkalan seutu oli yksi merkittävistä viinan salakuljetusreiteistä kieltolain aikana, minkä seurauksena irti päässeitä pirtukanistereja ajautui silloin tällöin myös Mäkiluotoon. Saaren rannoille ajautuneet kanisterit kiinnostivat ymmärrettävistä syistä linnakkeella 1920-luvun lopulla koulutettuja merivoimien reserviläisosastoja, joita johti silloinen luutnantti, myöhempi komentaja Eero A. Huima. Pirtunetsinnän vastapainoksi Huima keksi rakennuttaa muistomerkin saaren varhaisempaan historiaan liittyneelle merikapteeni Mac Elliotille, jonka aiempi hauta oli tuhoutunut venäläisten aloitettua Mäkiluodon linnakkeen rakennustyöt ensimmäisen maailmansodan aikana. Tätä laivaston reserviläisten vuonna 2015 puretun kasarmin koillisnurkalle pystyttämää muistomerkkiä on myöhemmin kutsuttu virheellisesti myös Mac Elliotin haudaksi.
Puolustusjärjestelmien rakentamisen jälkeen siirryttiin uuden kasarmin ja kantahenkilöstön asuntojen rakentamiseen, sillä saaren vanha asuntokanta ei soveltunut talviolosuhteissa ihmisasunnoiksi. Uusi kasarmi ja kantahenkilökunnan asuinrakennus vihittiin käyttöön rannikkotykistörykmentti 1:n vuosipäivänä 12. toukokuuta 1939, minkä jälkeen Mäkiluodosta tuli koulutuslinnake.
Porvaristo
Historia ja sääty-yhteiskunta
Sana porvari tulee vanhan ranskan sanasta burgeis, kaupunkilainen (nykyranskan bourgeois), ja ennen se tarkoitti kaupungissa asuvaa ammatinharjoittajaa, yleensä myös henkisen työn tekijöitä (pois lukien papisto ja aateli).
Mäkiluodon historia
Sotatoimien hiljentyminen ja linnakkeen evakuointi
Linnakkeen taistelutoiminta rajoittui sodan loppupuolella lähinnä ilmatorjuntaan, jonka tehokkuutta paransi huomattavasti Saksasta saatu merivalvontatutka ”Maija”, joka kykeni paljastamaan vihollisen lähestyvät lentokoneet jo sadan kilometrin päästä.
Linnake osana Neuvostoliiton Porkkalan tukikohtaa
Porkkalan merisotilaallisen tukikohdan rannikkotykistö muodosti yhden Neuvostoliiton rannikkopuolustuksen sektoreista, johon kuuluivat 14. ja 15. erillinen rannikkotykistöpatteristo. Näistä ensimmäinen oli sijoitettu Mäkiluotoon, jonka 12-tuumainen tornitykki oli nimetty uudelleen 374. patteriksi. Saaressa olivat myös 45-millimetrisillä tykeillä varustetut 115. ja 138. patteri. Muita pattereita oli myös Stora Träskön, Järvön ja Hästön saarilla. Tuliyksiköitä vähennettiin alun määristä jonkin verran tukikohdan toiminnan viimeisiin vuosiin mennessä. Neuvostojoukot operoivat Porkkalassa useita valvonta-asemia, joista esimerkkinä Kallbådan, missä neuvostoliittolaiset jatkoivat saksalaisten jatkosodan aikana asentaman vesikuuntelulaitteiston käyttöä. Majakka oli valvontapaikkana tärkeä, mutta palvelus siellä ei ollut monelle kovin mieluisa kokemus. Pienelle karille oli vaikeaa rantautua, ja se oli erityisen altis sään vaikutuksille.
Palautuksen valmistelut Suomessa
Mäkiluodon kohteiden vastaanotto tuli Puolustuslaitoksen Porkkalan vastaanotto-osastoon kuuluneen saariston vastaanotto-osaston (SaarVOs) vastuulle. Everstiluutnantti Topi Knuuttilan johtama SaarVOs piti johtopaikkaansa Porkkalaniemen Lövnässissä. Osaston toiminta-alue oli jaettu Mäkiluodon ja Öbbnäsin alakaistoihin, joista molemmilla toimi kolme tiedusteluryhmää ja oma vartiojoukkue. Alakaistolille ja niiden alaisuudessa toimineille tiedustelupartioille jaettiin viesti- ja huoltoelimiä tarpeen mukaan.
Ensivaiheen raivaus- ja kunnostustyöt
Saarella työskenteli myös samoihin aikoihin 20–30 henkilön vahvuinen siivous- ja raivausosasto, johon kuului Miessaaresta tulleita varusmiehiä ja puolustusministeriön henkilökuntaa Suomenlinnasta. Osaston tehtäviin kuuluivat välttämättömien kunnostustöiden tekeminen: se laudoitti rikkinäiset ikkunat, tasoitti tiet ja kunnosti asuinrakennukset asuttavaan kuntoon. Järjestelyihin kuuluivat muun muassa tiiliskivien pinoaminen hellojen päälle, jotta lämpö saataisiin säilymään kauemmin. Elintarvikkeiden säilytys ei tuottanut saarella alkuun ongelmia, sillä ne säilytettiin kellarikerrosten lattioiden jääkerrosten päällä.
1980- ja 1990-lukujen kehityshankkeet
Alokaskoulutuksen lopettamisen jälkeen Mäkiluotoa käytettiin erikoiskoulutuksessa ja erilaisten kurssien pitoon. Saaressa jatkoi toimintaansa myös yksi Suomenlahden tärkeimmistä valvonta-asemista.
Arkkitehtuuri
Arkkitehtuuri on aina ilmentänyt aikakautensa tyyli-ihanteita. Lisäksi kulloinkin suosiossa tai parhaiten saatavilla olleet materiaalit ovat ohjanneet sen muotokieltä. Vastaavasti arkkitehtuuri on luonut tietynlaisen ilmeen infrastruktuuriin. Arkkitehtuurin fysikaalinen perusta on statiikassa eli siinä, miten eri elementit voivat tukea ja kannatella toisiaan eri voimien kohteina.
Mäkiluodon historia
Alasajo vartiolinnakkeeksi
pienoiskuva|Mäkiluodon kasarmi kesäkuussa 2013. Mäkiluoto määrättiin Örön ja Russarön linnakkeiden ohella leikkauskohteeksi vuoden 2004 puolustuspoliittisessa selonteossa. Linnakkeen varusmieskoulutus lopetettiin vuoden 2005 kuluessa, ja saari tyhjennettiin kaikesta siirreltävästä materiaalista lokakuuhun 2005 mennessä, jolloin saaresta poistui myös loput sinne aiemmin sijoitetusta henkilökunnasta ja linnakkeesta tuli vartiolinnake. Aistivarainen merivalvonta lopetettiin ja tilalle asennettiin kamerat. Saaren tiloista tykit, kasematti, kasarmi ja eteläkärjen ammusvarasto jäivät lämmitetyiksi, mutta ammusvarasto tyhjennettiin kaikista ampumatarvikkeista.
Vader (yhtye)
Diskografia
EP:t
Arkkitehtuuri
Arkkitehtuurin tekniikka
Yleisimmistä rakennusmateriaaleista monilla alueilla on etenkin monumentaaliarkkitehtuurissa suosittu kiveä, koska se on kestävä materiaali, jota voi veistää ja käyttää käsittelemättä. Sitä on kuitenkin vaikea louhia ja kuljettaa, ja nykyään sen ovatkin korvanneet edullisemmat ja tehokkaammat vaihtoehdot. Sitä käytetään kuitenkin edelleen laajalti julkisivumateriaalina. Tiili on kestävä, mutta kiveä helpompi materiaali tuottaa ja käyttää, ja sen historia ulottuukin 3000-luvulle eaa. saakka. Muita luonnonmateriaaleja joustavampi sekä helpommin saatavilla oleva ja työstettävä materiaali on puu, joka on kuitenkin altis lahoamiselle ja tulipaloille. Puu on ollut suosittu materiaali etenkin Itä-Aasiassa ja pohjoisten alueiden kansanomaisessa rakentamisessa, ja sen käyttöä kehitetään edelleen.
Rakenteet voivat olla kantavia seiniä tai pilari-palkkirakenteita, joita on käytetty jo esihistoriallisista ajoista lähtien. Myös nykyrakentaminen perustuu pitkälti pilari-palkkijärjestelmään, jossa teräs- ja betonirakenteet muodostavat kuitenkin yhtenäisenä rakenneosana toimivan jäykän kehikon. Tällainen runkorakenne voidaan tehdä materiaalista, joka ottaa vastaan sekä työntäviä että venyttäviä voimia: puisia runkorakenteita on perinteisesti käytetty Itä-Aasiassa ja Pohjois-Euroopassa. Historiallisesti kaarien, holvien ja kupolien keksiminen ja niiden käyttöön liittyvät tekniset innovaatiot toivat muuraamalla rakennettuun arkkitehtuuriin monimuotoisuutta ja vapautta – nykyaikaisen rakennetekniikan myötä ne voivat toimia itsessään jäykkinä rakenteellisina osina, jotka eivät tarvitse ylimääräistä tukea.
Arkkitehtisuunnittelu
Tavallisesti arkkitehtisuunnittelu aloitetaan, kun rakennushankkeen paikka, tyyppi ja hinta on määritelty; sen tavoitteena on näiden kolmen tekijän, toisin sanoen ympäristön vaatimusten, rakennuksen käytön ja taloudellisten seikkojen yhteensovittaminen. Käytännön suunnitteluratkaisuja, kuten rakennuksen massoittelua ja tilojen sijoittelua, käsitellään aina osana esteettisiä, ekspressiivisiä kysymyksiä. Arkkitehtisuunnitteluun kompleksisuutta tuokin jatkuva tektonisten eli rakenteellisten kysymysten, käytön ja paikan yhteensovittaminen toisiinsa liittyvien mutta vähittäisten päätösten kautta.
Arkkitehtuurin teoria
pienoiskuva|Teoksessa [[I quattro libri dell’architettura Andrea Palladio esitti oman suunnittelun teoriansa.]]
Arkkitehtuurin historia
thumb|250px|[[Oscar Niemeyer, Brasilian kansalliskongressin talo.]] thumb|250px|[[Helsingin tuomiokirkko on yksi Suomen tunnetuimmista rakennuksista.]] Arkkitehtuuri kuuluu taidehistorian alaan. Varsinainen arkkitehtuurin historia jakautuu ajallisiin ja paikallisiin tyyleihin:
1-propanoli
1-propanoli eli n-propanoli kuuluu alkoholien aineryhmään. 1-propanolin rakennekaava voidaan esittää muodossa CH3CH2CH2OH.
1-propanoli on propanolin C3H7OH isomeerinen muoto.
1-propanoli reagoi voimakkaiden hapettimien, kuten perkloraattien ja nitraattien, kanssa, jolloin voi aiheutua palo- ja räjähdysvaara. Aineen reagoidessa maa-alkalimetallien, voimakkaiden pelkistimien ja nitridien kanssa reaktion tuloksena voi muodostua syttyviä ja/tai myrkyllisiä kaasuja.
Arkkitehtuuri
Arkkitehti
Arkkitehtuurin ammattilaisia ovat arkkitehdit, jotka suunnittelevat rakennuksia ja valvovat niiden rakennustöitä. Arkkitehti on monessa maassa suojattu ammattinimike, jota voi käyttää vain tietyn koulutuksen ja työkokemuksen hankkinut, viranomaiselle rekisteröitynyt henkilö, kuten esimerkiksi Yhdistyneessä kuningaskunnassa. Toisaalta monilla kuuluisimmistakaan modernismin ajan arkkitehdeista ei ole ollut arkkitehdin tutkintoa, vaan he oppivat ammatin muuta kautta. Heihin kuuluvat esimerkiksi Frank Lloyd Wright, Le Corbusier, Mies van der Rohe, Tadao Andō ja Peter Zumthor.
Kristine Bonnevie
Kristine Elisabeth Heuch Bonnevie (8. lokakuuta 1872 Trondheim – 30. elokuuta 1948 Oslo) oli norjalainen eläintieteilijä, geneetikko ja Norjan ensimmäinen naispuolinen professori. Tieteenteon lisäksi hän oli aktiivinen liberaalissa Frisinnede Venstre -puolueessa.
Elämä ja ura
Bonnevien isä oli rehtori ja suurkäräjäedustaja Jacob Aall Bonnevie. Hänen mielestään koulutus oli naisille haitaksi, mutta tytär Kristine kirjoitti kuitenkin ylioppilaaksi vuonna 1892 ja aloitti lääketieteen opinnot, joista hän siirtyi pian eläintieteen pariin. Aluksi hän perehtyi meribiologiaan ja muun muassa luokitteli Pohjoisesta jäämerestä löydettyjä selkärangattomia eliöitä.
Soul (kaupunki)
Maantiede
thumb|left|Cheonggyecheonjoki. Soul sijaitsee Hanjoen varrella, ja joella on ollut kauppareittinä suuri merkitys kaupungin historiassa. Kaupungin keskusta sijaitsee noin 60 km:n päässä paikasta, jossa joki laskee Keltaiseenmereen. Varsinaisen kaupungin pinta-ala on noin 600 km2, ja se muodostaa pyöreähkön alueen, jonka säde on noin 15 km ja jonka joki jakaa etelä- ja pohjoisosaan.
Ilmasto
Soulissa on meren läheisyydestä huolimatta varsin mantereinen ilmasto: kesän kuumin kuukausi on elokuu, jolloin lämpötila käy lähellä 30 astetta, kylmimpiä joulu–helmikuu, jolloin on usein pakkasta. Lunta on maassa keskimäärin 28 päivänä vuodessa. Suurimmat sademäärät kertyvät kuitenkin kesällä: heinä-ja elokuussa sataa yhteensä yli 600 mm.
Historia
Soulin alueelta Hanjoen varrelta on löydetty jäänteitä ihmisasutuksesta 4 000 vuotta ennen ajanlaskun alkua. Keskuspaikaksi Soul nousi jo varhain. Ensimmäinen historiallinen maininta paikkakunnasta on ensimmäiseltä vuosisadalta eaa. Kolmen kuningaskunnan aikakaudella Soul sijaitsi Baekjen, Sillan ja Goguryeon strategisella raja-alueella, josta valtiot kamppailivat. Baekjen pääkaupunki Wiryeseong rakennettiin alun perin nykyisen Soulin koillisosaan, mutta siirrettiin pian Hanjoen eteläpuolelle. Tältä paikalta on löydetty kaupungin jäänteitä, kuten maavalleja ja hautakammioita.
1800-luvun lopulla Joseon-dynastia ei enää kestänyt länsimaiden aiheuttamaa painetta avautua: diplomaattisuhteet länsimaihin solmittiin lopulta vuonna 1876. Soul alkoi vähitellen modernisoitua: sinne rakennettiin raitioteitä, länsimaisia kouluja, puhelinlinjoja ja rautatie. Ensimmäinen nykyaikainen sairaala avautui vuonna 1885. Korea joutui kuitenkin asteittain Japanin siirtomaaksi vuosina 1905–1910. Japanilaiskaudella kaupungin nimeksi vaihtui ”Gyeongseong” ja sen rajoja muutettiin, mutta se toimi edelleen maan hallintokeskuksena. Kaupunkia modernisoitiin voimakkaasti: sen katuja päällystettiin, raitiotieverkostoa laajennettiin, vanhoja muureja purettiin ja sinne rakennettiin uusia länsimaalaistyylisiä rakennuksia.
Aluejako
thumb|Soulin suuralueet kartalla.
Bertel Gripenberg
Myöhemmät vaiheet
Gripenberg kuoli tuberkuloosiin Sävsjön parantolassa Ruotsissa.
Tarracina
Maantiede
Tarracina sijaitsi Tyrrhanenmeren rannalla Pontisten soiden etelälaidalla suunnilleen Rooman ja Neapoliin puolivälissä, 62 roomalaisen mailin eli noin 92 kilometrin päässä ensin mainitusta kaakkoon. Kaupunki sijaitsi Latiumin maakunnassa laajasti käsitettynä, mutta alun perin seutu oli volskien aluetta. Kaupungin paikka oli lähellä Latiumin ja Campanian rajaa. Noin 10 mailia eli 15 kilometriä Tarracinasta länteen sijaitsi Circeii.
pienoiskuva|vasen|Antiikin Tarracinan ja Juppiter Anxurin temppelin kukkula, nykyinen Monte Sant'Angelo. Kaupunki oli alun perin rakennettu korkealle kukkulalle, joka tunnetaan nykyisin nimellä Monte Sant'Angelo. Sen korkeus on 198 metriä merenpinnasta laskettuna. Se oli osa vuorijonoa, joka laskeutui Volskilaisvuorilta merenrantaan ja erotti lännen puolelle jääneen Pontisten soiden tasangon idän puolelle jääneestä pienemmästä tasangosta, joka ulottui Fundiin saakka. Horatius kuvaa kaupungin sijainneen jyrkillä kallioilla, jotka erottuivat kauas vaalean värinsä vuoksi. Saman yksityiskohdan mainitsevat myös muut runoilijat. Kukkulalta kaupunki levittäytyi sen länsirinteeseen ja myöhempinä aikoina käsitti myös laajan alueen sen juurella nykyisen Terracinan kaupungin paikalla, lähellä kaupungin satamaa. Satama oli keinotekoinen, sillä kaupungilla ei ollut hyvää luonnonsatamaa.
Kaupungissa
Asemakaava ja kaupunginmuurit
Outi Savolainen
Suomalaisen tiedeakatemian jäsen Savolainen on ollut vuodesta 2002. Hän on Uppsalan yliopiston kunniatohtori.
Laura Henderson
Teatterissa työskennelleet muistelevat Hendersonin olleen voimakastahtoinen ja äidillinen pikkurouva, jolla oli useita myrskyisiä konflikteja johtaja Van Dammin kanssa. Yksi Windmill Girls -ryhmän eli alastomana esiintyvistä tytöistä muistelee, että rouva Henderson toi heille kerran paljon kukkia, mutta ne olivat kuihtuneet, ja silti heidän piti kiittää häntä.
Afganistanin islamilainen tasavalta
Talibanin hyökkäyksen seurauksena kesällä 2021 tasavallan vaikutusvalta Afganistanin alueella alkoi murentua, ja tasavallan hallinto kaatui lopullisesti 15. elokuuta 2021, talibanjoukkojen edettyä pääkaupunki Kabuliin ja Presidentti Ashraf Ghanin paettua maasta.
Otaniemi
Muuta
Tilastokeskuksen tekemän selvityksen mukaan Otaniemen postinumeroalue 02150 Espoo on Suomen köyhin. Otaniemen asukkaiden mediaanitulo vuonna 2012 oli vain 11 062 euroa vuodessa.
Päättymätön tarina
Juoni
Bastian lukee Atrejun seikkailuija, ja vähitellen hänestä tulee osa kirjan tapahtumia. Lopulta Bastianista tulee sankari, sillä hän pelastaa koko Fantaasian tuholta.
Musta-Maija Band
Esiintymiset
Naistenpäivän Kaaos-tapahtuma yo-talolla oli Musta-Maija bändin ensi-ilta. Tytöt irroittelivat ihan niinkuin ramppikuumetta ei olisi keksittykään, hurja rokki sai yleisön transsiin. Kitaristi Änkyrän mukaan bändi ei rajoittunut mihinkään musiikilliseen suuntaukseen, vaan soitti rockin lisäksi vaikka ironista humppaa, ufo-musaa ja psykedeelistä musiikkia. Myös uusi aalto antoi vivahteen soundiin. Naiseudesta yhtye kiteytti "olemme muusikkoja ja ihmisiä, emme ensisijaisesti naisia"
Luettelo Kokkolan julkisista taideteoksista ja muistomerkeistä
Luettelo Kokkolan julkisista taideteoksista ja muistomerkeistä sisältää Kokkolan kaupungissa olevat pysyvät patsaat, muistomerkit ja muistolaatat. Kokkolan kaupunkiin on liitetty Kaarlelan, Kälviän, Lohtajan ja Ullavan kunnat, lisäksi Kaarlelaan liitettiin aiemmin Öjan kunta.
Rota (runokokoelma)
Rota on A. W. Yrjänän vuonna 2000 ilmestynyt toinen runokokoelma.
Normandian historia
Keskiaika
Keskiaika merkitsee Normandian historiallisen maakunnan menneisyydessä noin tuhat vuotta kestänyttä aikakautta. Mikään aikakausi, joka voitaisiin hahmottaa jonkinmoiseksi yhtenäiseksi kokonaisuudeksi, ei ole läheskään vastaavan pituinen. Lisäksi Normandian historia eräänlaisena omatoimisena poliittisena ja historiallisena kokonaisuutena sijoittuu juuri keskiajalle.
Skandinaavien invaasio
Normandiaan retkiä tehneistä pohjanmiehistä suurin osa oli alkuperältään tanskalaisia, mutta mukana oli runsaasti myös norjalaisia. Myös muutama ruotsalainen mahtui joukkoon, tosin heidän osuutensa oli hyvin pieni. Viikinkien tulo ei suinkaan ollut mitään massamuuttoa Normandiaan. Kuitenkin eräillä alueilla skandinaavien suorittama asutus on ollut selvästi voimakkaampaa kuin muualla. Paikannimistön ja kielitieteellisten seikkojen avulla voidaan näet hyvin todeta, että Caux'n ja Contentin seudun pohjoisosa ovat olleet erityisesti viikinkisiirtolaisuuden kohteena.
Yhdentyminen Ranskaan
1200-luvun alkupuoliskolla Normandian arkkitehtuuri säilytti omaperäisyytensä, mutta toisaalta Ranskan kuninkaan oman alueen eli Ile de France alueella syntynyt ja vaikuttanut gotiikka teki vähittäistä tuloaan myös Normandiaan. Näin myös Mont-saint-Michelen saarelle rakennettiin merkittäviä goottilaisen arkkitehtuurin luomuksia, jotka omalla tavallaan kertoivat vahvistuvan kuningasmahdin kasvusta ja levittäytymisestä myös Normandiassa.
Teollistuminen 1800-luvulla
Ensimmäisen maailmansodan melskeistä Normandia selvisi huomattavan vähäisin vaurioin, sillä pääsääntöisesti sotatoimet tapahtuivat muualla Ranskassa, varsinkin maan pohjoisessa osassa. Tietenkin normandialaiset miehet osallistuivat sotatoimiin muiden ranskalaisten tavoin.
Michaela Schaffrath
Elämäkerta
Schaffrath syntyi Eschweilerissa (n. 10 km Aachenista itään), Saksassa perheeseen, jonka isä oli muurari ja äiti kotirouva. Koulun jälkeen Schaffrath toimi vammaisten lapsien hoitajana kymmenen vuotta. 7. lokakuuta 1994 hän avioitui Axel Schaffrathin kanssa. Vuonna 1999 europorno-ohjaaja Harry S. Morgan näki Schaffrath-pariskunnan amatööripornovideon. Morgan palkkasi Schaffrathin ammattilaispornonäyttelijäksi ja tuotti Gina Wildin kanssa kahdeksan elokuvaa.
Khon Kaen (provinssi)
Khon Kaen on provinssi Isanin alueella Thaimaan koillisosassa. Sen naapuriprovinsseja ovat Nongbua Lamphu, Udon Thani, Kalasin, Maha Sarakham, Buriram, Nakhon Ratchasima, Chaiyaphum, Phetchabun ja Loei. Provinssin pinta-ala on 10 659 km² ja asukasluku 1 802 872 (2019). Alueen hallinnollinen keskus on Khon Kaen.